Anthony Radev lesz a Budapesti Corvinus Egyetem elnöke - jelentette be Hernádi Zsolt, az egyetem fenntartói jogait gyakorló Maecenas Universitatis Corvini Alapítvány kuratóriumának az elnöke. Hernádi szerint az egyetem átalakulása jelesre vizsgázott, de elismerte, hogy gyorsan kellett végrehajtani a folyamatokat. Lánczi András, az egyetem rektora hangsúlyozta: szükség volt az átalakításra, mert még jobb egyetemet kell létrehozni, hogy a Corvinusról kerüljön ki az első magyar Nobel-díjas közgazdász.